Azonnal közölhető! Sajtóközlemény

**Magyarországra érkezett Gary Chapman**

***Az 5 szeretetnyelv „atyja” a héten számos előadást tart országszerte***

Budapest, 2017. március 27. – **Több éves előkészítő munka eredményeként Magyarországra érkezett dr. Gary Chapman, a világszinten elismert párkapcsolati szakértő,   
az „5 szeretetnyelv” pszichológiai fogalom és könyvsorozat megalkotója, akinek munkássága milliók házasságára volt hatással. A szerző a töretlenül a New York Times Best Sellers-lista élvonalában lévő kötet megjelenésének 25 éves évfordulóján a héten Debrecenben, Pécsett, Szegeden és Budapesten is teltházas előadásokat tart.**

Az öt szeretetnyelvet – az elismerő szavak, a minőségi idő, az ajándékozás, a szívességek és a testi érintés nyelvét – világszerte ismerik és használják. Az itthon is igen nagy népszerűségnek örvendő szerző több évtizedes párterápiás tanácsadói tapasztalata alapján mutatja be hazánkban is a szeretet kimutatásának és befogadásának különbözőségeit, az egymás iránti szeretetkifejezés tanulhatóságát, és az ezek indukálta gyökeres változások lehetőségét a kapcsolatokban.

„*Több okból is komoly jelentőséggel bír ez látogatás, hiszen a távolság miatt Európában ez idáig nem igen volt személyes találkozási lehetőség a szerzővel, az igény viszont óriási, ahogy ezt a szervezés során akár a környező országok visszajelzéseiből is érzékelhettük* – nyilatkozta a mai sajtótájékoztató kapcsán dr. Herjeczki Kornél, a Harmat Kiadó igazgatója. Mint fogalmazott: társadalmilag is érzékelhető változásokat hozhat a családok életén keresztül, ha a párok megismerik egymás szeretetnyelvét, és tudatosan alkalmazzák azt a másik iránti figyelem és törődés kifejezésére, amely a tartós és mély szeretetkapcsolat irányába fordíthatja a házasságokat.

Gary Chapman március 27-én, hétfőn a Debreceni Kölcsey Központban, 28-án, kedden a Pécsi Kodály Központban, 30-án, csütörtökön a Szegedi Tudományegyetem Kongresszusi Központjában, 31-én pedig 14 és 18 órai kezdettel a Budapest Kongresszusi Központban tart előadásokat az életre szóló szeretet gyakorlatáról. Március 29-én, szerdán 18 órától pedig az Allée bevásárlóközpont Libri könyvesboltjában találkozhatnak a népszerű család- és párterapeuta íróval az olvasók.

Dr. Gary Chapman Az 5 szeretetnyelv**®** című legismertebb kötete eddig 11 millió példányban kelt el csak angol nyelvterületen, és ötven különböző nyelvre fordították már le világszerte. Magyarországon 15 éve jelent meg az első könyve a Harmat Kiadó gondozásában, és mára a szerző ezidáig közel 40 kötetét adták ki magyarul, amelyek több százezer példányban keltek el hazánkban is.

<http://szeretetnyelvek.hu/>

<https://www.facebook.com/az5szeretetnyelv/>

***További információk:***

***Kolos Emőke dr. Herjeczki Kornél***, ügyvezető igazgató

kommunikációs projektvezető Harmat Kiadói Alapítvány

Tel.: +36 30 966 6783 Tel.: +36 1 466 9896

[emoke.kolos@harmat.hu](mailto:emoke.kolos@harmat.hu) [herjeczki@harmat.hu](mailto:herjeczki@harmat.hu), www.harmat.hu

**Háttérinformációk**

**Gary Chapman-ről**

Párkapcsolati szakértő, házassági tanácsadó, író, [Az 5 szeretetnyelv](https://hu.wikipedia.org/wiki/Az_%C3%B6t_szeretetnyelv)® (Five Love Languages®) pár- és [pszichoterápiai](https://hu.wikipedia.org/wiki/Pszichoter%C3%A1pia) fogalom megalkotója. BA és MA diplomáját a Wheaton Főiskola és a Wake Forest Egyetem antropológia szakán szerezte, PhD fokozatát pedig az Északnyugati Baptista Teológián kapta, emellett posztgraduális képzésben vett részt az Észak-Kaliforniai Egyetemen és a Duke Egyetemen egyaránt.   
Saját élettapasztalatai, illetve 35 évnyi lelkipásztori és pártanácsadói működése után jelentette meg Az 5 szeretetnyelv ® sorozat *Egymásra hangolva* című könyvét. Az első könyv sikerét követően dr. Gary Chapman különleges kiadásokkal bővítette a sorozatot, így igyekezett elérni az egyedülállókat, férfiakat, illetve a kamaszok és kisgyermekek szüleit is. Emellett számos egyéb, a Moody Publishers/Northfield Publishing által kiadott kötet szerzője: A *szeretet másik arca – a harag, Családi összhangzattan, Istenre hangolva, Végre egy nyelvet beszélünk, Szülőfüggő fiatalok*. Dr. Jennifer Thomas társszerző segítségével megszületett a *Ha nem elég a sajnálom. A bocsánatkérés öt nyelve.* A szeretetnyelv koncepciót pedig *A munkahelyi elismerés öt nyelve* című könyvben dr. Paul White segítségével kiterjesztette a munkahelyi környezetre is.Dr. Gary Chapman Amerika-szerte tart házassági hétvégéket a segítségre szoruló házaspárok ezreinek. Emellett egy országos rádióprogramban, *A Love Language Minute (A szeretetnyelv percei),* és egy szombat reggeli műsorban, a *Building Relationships with Dr. Gary Chapman (Kapcsolatépítés Gary Chapman segítségével)* házigazdájaként is szerepel – mindkét adást több mint 400 állomáson sugározzák. Feleségével két felnőtt gyermekük van, és jelenleg Winston-Salemben, Észak-Karolinában élnek. Rendszeres előadója bel- és külföldi konferenciáknak a házasság-, család- és a kapcsolatok témakörében. Leghíresebb könyvét, Az 5 szeretetnyelv® című kötetet közel ötven nyelvre fordították le világszerte. Magyarországon a könyvei a Harmat Kiadó gondozásában jelennek meg.